  Анжелика Тихонова корреспондент Удмуртиысь гурт возёсъя но сиён-юонъя министерствоын чакламзыя, элькунамы йӧлэз вузан дунъёс али усьыны кулэ ӧвӧл. Со сярысь удысэтлэн кивалтӥсез Ольга Абрамова «24 форма» кенешонын вераз, ивортэ Гурт возёсъя но сиён-юонъя министерстволэн пресс-службаез. Туннэ элькунын одӥг скаллэсь нуналаз 19 литр йӧл кыско, килограммзэ шорлыдын 22 манет 52 коньыен вузало (вытъёсты лыдэ басьтытэк). Инвожоен ӵошатыса, йӧллы дунъёс элькунамы ӧз воштӥське. Нош 2018-тӥ арысь та вакытэн ик ӵошатоно ке, предприятиосмы килограмм йӧлзэс 1 манет 70 коньылы – 1 манет 80 коньылы дуногес вузало. Милям чакланъёсмыя, дунъёс усьыны кулэ ӧвӧл – сыӵе алама воштӥськонъёслы луонлыкез ми куартолэзе ик шӧдысалмы ни Ольга Абрамова, Удмуртиысь гурт возёсъя но сиён-юонъя министрМинистрлэн кылъёсызъя, ар кутсконысен пудо вордӥсь гурт возёсъёслы 1 миллиард 177 миллион 900 сюрс манет тыр юрттэт сётӥзы. Со пӧлысь 92 миллион манетэз пудо гидъёс лэсьтон но тупатъян ужъёслы быдтэм уксёзылэсь люкетсэ берыктонлы но 737 сюрс 700 манет ӟечлыкез будэтонлы (кызьы шуо, 1 килограмм поттэм но вузам йӧллы «йӧл» субсидиос) быдтэм коньдонэз берыктонлы висъямын. Та ласянь 98,5 процентэз чаклам коньдон уже кутэмын ини. Элькунамы йӧл поттон сярысь верано ке, котьку сямен ик азьветлӥсьын Вавож ёрос луэ. Толшорысен инвожоозь ёросысь пудо вордӥсьёс 34 сюрс тонна йӧл кыскизы. Берло дыре вавожъёслэсь пыдтышъёссэс Шаркан ёрос лёга ини. Нырысетӥ паларын отын 32 сюрс 100 тонна йӧл кыскизы. Куинетӥ интыын Можга ёрос мынэ (27 сюрс 400 тонна), ньылетӥ – Алнаш ёрос (26 сюрс 100 тонна),  витетӥ – Балезино ёрос (25 сюрс 100 тонна).  Толшорысен инвожоозь йӧл поттонзэс тужгес шӧдскымон будэтӥзы Каракулино ёросын - кылем арысь та вакытэн ӵошатыса, 20 процентлы 1-тӥ пӧсьтолэзьлы Удмуртиын 117 сюрс 100 кысконо скалъёс лыдъясько. Ар кутсконысен уллёоссэс шӧдскымон будэтӥзы Шаркан ёрос – 200 йырлы, Пичи Пурга ёрос – 155 йырлы но Кизнер ёрос – 115 йырлы.  Тегъёс: Вавож Шаркан дунъёснотарифъёс Удмуртия гуртвозёс йӧл гуртвозёсъяминистерство ОльгаАбрамова  